പവന് കുമാര് ഇനി ഗോകുലത്തിനു വേണ്ടി കളിക്കും കോഴിക്കോട്, ഓഗസ്റ്റ് 23 ഗോകുലം കേരള എഫ് സി ഡല്ഹി സ്വദേശിയും പരിചയ സമ്ബന്നനുമായ പ്രധിരോധനിരക്കാരന് പവന് കുമാറുമായി കരാറില് എത്തി. 26 വയസ്സുള്ള ഡിഫന്ഡര് ഇന്ത്യന് സൂപ്പര് ലീഗിലും ഐ ലീഗിലും കളിച്ച പരിചയസമ്ബന്നതയുമായിട്ടാണ് ഗോകുലത്തിലേക്ക് വരുന്നത്. കഴിഞ്ഞ വര്ഷം റിയല് കാശ്മീരിന് വേണ്ടി ഐലീഗ് കളിച്ചു. ഓള് ഇന്ത്യ ഫുട്ബോള് ഫെഡറേഷന്റെ അക്കാഡമിയിലൂടെ വളര്ന്നു വന്ന താരമാണ് പവന്. ഇന്ത്യന് അണ്ടര്19 ടീമിലും കളിച്ചിട്ടുണ്ട്. പിന്നീട് ഐ ലീഗ് ടീമുകളായ ചര്ച്ചില് ബ്രദേഴ്സ്, സാല്ഗോക്കര് വേണ്ടി കളിച്ചു. ഇന്ത്യന് സൂപ്പര് ലീഗ് ടീമായ എഫ് സി പുണെ സിറ്റി, നോര്ത്ത് ഈസ്റ്റ് യുണൈറ്റഡ് വേണ്ടിയും ബൂട്ട് കെട്ടി. വളരെയധികം സന്തോഷമുണ്ട് ഗോകുലത്തിനു വേണ്ടി കളിക്കുവാന് കഴിയുന്നതില്. ഗോകുലത്തിനു വേണ്ടി കിരീടങ്ങള് നേടാം കഴിയും എന്ന പ്രതീക്ഷയിലാണ് ഇവിടെ ചേര്ന്നത്, പവന് കുമാര് പറഞ്ഞു. പരിചയ സമ്ബന്നനായ ഡിഫെന്ഡറാണ് പവന്. അദ്ദേഹത്തിന് എല്ലാ ആശംസകളും നേരുന്നു, ഗോകുലം കേരള എഫ് സി പ്രസിഡന്റ് വി സി പ്രവീണ് പറഞ്ഞു.